Baiba Sipeniece-Gavare
Baiba Sipeniece-Gavare (dzimusi Baiba Sipeniece 1970. gada 21. februārī Jaunpilī) ir latviešu humoriste, kino aktrise, televīzijas un radio raidījumu vadītāja, pasākumu vadītāja. Mācījusies Jaunpils vidusskolā un Valmieras Viestura vidusskolā. Piedalījusies dažādos TV projektos un filmās. B. Sipeniece-Gavare ir filmējusies vairākos humora šovos, tai skaitā "Lielais Brīnumzemes šovs", "Ādamsoni". 2005. gadā atveidojusi vienu no galvenajām lomām filmā "Es mīlu jūsu meitu!". Tāpat vadījusi vairākus TV raidījumus, tai skaitā TV3 šovus "Dziesmu duelis", "Lielais Brīnumzemes šovs", "Dullais desmitnieks", "Dziedi ar zvaigzni. Milžu cīņa", "Dejo nost", "Saimnieks meklē sievu" un "Sanāciet, sadziediet!"Vēl B. Sipeniece-Gavare vada vairākus radio raidījumus, piemēram, Star FM raidījumu "Zoopasta". Vairākkārt ir vadījusi (parasti kopā ar Valteru Krauzi) Latvijas Mūzikas ierakstu gada balvu. Šobrīd vada raidījumu YouTube "Sviests manā galvā." Precējusies ar arhitektu Gati Gavaru, ir divas meitas.